3.00 बानलु गोरान : बर’फोरआ ओंख्रियाव बानलु होनानै जानो मोजां मोनो। बिनि अनगायैबो बायदिसिना जानाय आदारआव बानलु सिफ्लेनानै जाफानो एबा ओरैनो ओंखामजोंबो जाफानो मोजां मोनो। जायनि थाखायनो बर’फोरा गावसोरनि न’नि उसुङाव एबा बारियाव बानलु बिफां गायनानै लानायखौ नुनो मोनो। बे बानलु फिथाइखौ बर’फोरा दैज्लां एबा मेसें गासै बोथोरावनो संनाय-खावनायाव बाहायो। बिनिखायनो बानलुआ बर’फोरनि नख’राव अराय थाबाय थानांगौ जायो। जायनि थाखायनो बर’फोरा बानलु गोरान एबा बानलु गुन्दै देनानै दोनथुमो।